26/12/2022 | Administración LocalMunicipal
Outes
Convocatoria e bases específicas OEP 2019-Promoción interna educación familiar

ANUNCIO APROBACIÓN CONVOCATORIA E BASES ESPECÍFICAS OFERTA EMPREGO 2019-PROMOCIÓN INTERNA Por Decreto nº. 2022-0649, do vinte de decembro da Alcaldía do Concello de Outes, aprobáronse as bases que se indican de seguido: BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA E MEDIANTE PERSOAL FUNCIONARIO DE CARREIRA, DUNHA (1) VACANTE DE EDUCADOR/A FAMILIAR INCLUÍDA NA OFERTA DE EMPREGO PÚBLICO DO CONCELLO DE OUTES DO ANO 2019 PRIMEIRA.- Obxecto e PREVIsIÓNS XERAIS.1. A presentes bases teñen por obxecto a regulación da convocatoria e proceso selectivo para a cobertura, en quenda de promoción interna e mediante persoal funcionario de carreira, dunha (1) praza de educador/a familiar que figura como vacante na plantilla de persoal funcionario do Concello de Outes e ten sido obxecto de inclusión na súa oferta de emprego público ordinaria do ano 2019 (BOP nº 244, de 24 de decembro de 2019). 2. O sistema selectivo empregado será o concurso-oposición, que se desenvolverá con arranxo ao previsto nas presentes bases SEGUNDA.- Características da vacante convocada. Clase de persoal.- Funcionario de carreira Denominación: Educador/a familiar Clasificación: Grupo A, subgrupo A2, escala de administración especial, subescala técnica, clase técnicos/as medios Funcións: As correspondentes ao posto e servizo de adscrición, segundo RPT municipal e/ou instrumento organizativo equivalente e vixente en cada momento, e que resulten propias da capacitación profesional, formativa e/ou legal inherentes. Retribucións: As básicas propias do seu grupo/subgrupo de clasificación profesional, así como as complementarias fixadas, para oposto de adscrición correspondente, na RPT vixente (e sen prexuízo daquelas de índole persoal e/ou variable ás que, no seu caso, se poida ter dereito). Xornada de traballo: Completa TERCEIRA.- Publicidade. A convocatoria, xunto co texto íntegro das súas bases reguladoras, serán obxecto de publicación no Boletín Oficial da Provincia (BOP), no taboleiro de anuncios e na páxina web municipais. Ademais, tamén se realizara, posteriormente, un anuncio desta convocatoria no Diario Oficial de Galicia (DOG) e por último no Boletín Oficial do Estado (BOE), con referencia á previa publicación no BOP. Os restantes e sucesivos anuncios inseriranse no taboleiro de anuncios e web municipais (agás as resolucións de aprobación da lista provisional e definitiva de admitidos, e nomeamento e convocatoria/constitución do Tribunal, con publicación tamén no BOP; así como a de finalización do proceso e nomeamento dos/as aspirantesfinalmente seleccionados/as, que tamén se publicarán no BOP e no DOG). CUARTA.- Réxime normativo aplicable Esta convocatoria e procesos selectivo rexeranse polas disposto nas presentes bases e, en todo o non previsto por elas, pola seguinte normativa: a) Lei 30/1984, do 2 de agosto, de medidas para a reforma de función pública, na redacción dada a este pola Lei 62/2003, do 30 de decembro, de medidas fiscais, administrativas e de orde social. b) Lei 7/85, do 2 de abril, reguladora das bases do réxime local. c) Lei 2/2015, do 9 de abril, do Emprego Público de Galicia (LEPG). d) Lei 5/1997, do 22 de xullo, de Administración local de Galicia. e) Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril. f) Real Decreto 896/ 1991, do 7 de xuño, polo que se aproban as regras básicas e programas mínimos aos que se debe axustar o procedemento de selección de funcionarios de Administración local. g) Lei 39/2015, de 1 de outubro, do Procedemento Administrativo Común das Administracións Públicas h) Lei 40/2015, de 1 de outubro, do Réxime Xurídico do Sector Público i) Adicionalmente, en todo o non previsto nas presentes bases e na anterior normativa, polo regulado no Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado; ou por aqueloutra normativa de aplicación supletoria ou concordante/substitutiva. QUINTA. Requisitos das persoas aspirantes. Para poder participar nesta convocatoria e proceso selectivo os/as aspirantes deberán reunir na data de remate do prazo de presentación de solicitudes de participación os requisitos que deseguido se relacionan; e dado que xa ostentarían a condición de persoal ao servizo do Concello de Outes, quedarán exentos dos restantes requisitos que, con carácter xeral, resultan esixibles para persoal de novo ingreso, que se entenderán acreditados (sen prexuízo de que, de ser o caso, e consonte as previsións normativas aplicables ao efecto, puidera requirirse a súa posterior acreditación): a) Ser persoal funcionario de carreira en activo ao servizo do Concello de Outes e ocupante dunha praza de educador/a familiar do grupo profesional C, subgrupo C1 b) Acreditar un mínimo de dous (2) anos de servizos efectivos nogrupo profesional C, subgrupo C1 c) Estar en posesión, ou en condicións de obtelo antes do remate do prazo de presentación de solicitudes, dos títulos universitarios oficiais de Graduado/a ou Diplomado/a en Educación Social ou Traballo Social, Graduado/a ou Licenciado/a en Psicoloxía, Pedagoxía ou Psicopedagoxía, ou equivalentes No caso de que as ditas titulacións se obtivesen no estranxeiro, deberase ter concedida a correspondente credencial de homologación, segundo o Real Decreto 967/2014, do 21 de novembro (BOE do 22 de novembro), o Real Decreto 1837/2008, do 8 de novembro, polo que se incorporan ao ordenamento xurídico español a Directiva 2005/36/CE do Parlamento Europeo e do Consello, do 7 de setembro, e a Directiva 2006/100/CE do Consello, do 20 de novembro, relativa ao recoñecemento de cualificacións profesionais, así como a determinados aspectos da profesión de avogado (BOE do 20 de novembro), ou aqueloutra normativa concordante vixente ao respecto. d) Estar en posesión, ou en condicións de obtelo antes do remate do prazo de presentación de solicitudes, do CELGA 4 ou acreditación do coñecemento de lingua galega equivalente A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o dito coñecemento da Lingua Galega (CELGA 4 u equivalente), ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega, de conformidade ao previsto na base 9.3., e que cualificará ao/á aspirante como apto/a ou non apto/a. SEXTA.- Presentación de solicitudes de participación.6.1. As interesadas e interesados en participar na convocatoria e proceso selectivo deberán presentar, no prazo máximo de vinte días naturais contados dende o seguinte ao da publicación do anuncio da convocatoria no Boletín Oficial do Estado, solicitude/instancia de participación dirixida á Alcaldía, segundo modelo-tipo que figura como Anexo I destas bases, no Rexistro Xeral do Concello ou na forma establecida no artigo 16 da lei 39/2015, do 1 de outubro, do procedemento administrativo común das administracións públicas (coa excepción establecida na súa disposición final sétima). 6.2. As persoas que queira manifestar a súa condición legal discapacidade, e/ou que que aleguen esta condición por mor das adaptacións necesarias para desenvolvemento dos procesos selectivo, deberano facer constar na propia solicitude, no apartado que se habilitará a tal efecto. E poderán concorrer ás mesmas en igualdade de condicións que o resto das/os aspirantes, facilitándose as adaptacións no seu caso necesarias para o desenvolvemento dos procesos selectivos e advertidas xunto coa solicitude de participación. Aplicándose, a tal efecto, o establecido na Orde PRE/1822/2006, do 9 de xuño, publicada no BOE do 13 de xuño de 2006, pola que se establecen os criterios para adaptación de tempos adicionais nos procesos selectivos para o acceso ao emprego público de persoas con discapacidade (ou aqueloutra normativa concordante). Para os ditos efectos, os Tribunais poderán requirir informe e/ou colaboración doutros órganos administrativos ou da administración sanitaria competente. E terán que acreditar, en todo caso, a condición legal de discapacidade (nos termos do disposto e definido ao efecto no RD Lexislativo 1/2013 do 29 de novembro, ou aqueloutra normativa concordante), e a súa compatibilidade co desempeño das tarefas e funcións correspondentes á praza á que se opte, para o que terán que presentar, xunto coa solicitude de participación, certificacións/documentos acreditativos/xustificativos de tales circunstancias emitidos polos órganos/autoridades competentes ao efecto.6.3. Xunto coa dita solicitude/instancia de participación (que incluirá, tamén, declaración responsable do cumprimento dos requisitos de participación), deberá xuntarse a seguinte documentación: a) Copia do DNI, pasaporte ou identificativo equivalente e acreditativo da identidade e nacionalidade da persoa aspirante. b) Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar na convocatoria e proceso selectivo, segundo o sinalado na base anterior c) Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de instancias, do nivel coñecemento da lingua galega requirido segundo o sinalado na base anterior (CELGA 4 ou equivalente). d) Relación dos méritos alegados polas persoas aspirantes para a súa valoración na fase de concurso, xunto con copia da documentación acreditativa destes, segundo o previsto a continuación. A dita relación de méritos achegarase segundo a orde fixada na base novena, e acompañaranse das copias dos documentos xustificativos/acreditativos dos mesmos. Debendo advertirse, a este respecto, que non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazo sinalados nestas bases. Así, aqueles que se acheguen ou acrediten fóra de prazo sinalado, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo.6.4. A antedita acreditación documental realizarse mediante a achega de copias simples, sen necesidade de cotexo das mesmas; sen prexuízo de que, ao abeiro do disposto no artigo 28 da Lei 39/2015, de 1 de outubro, do Procedemento Administrativo Común das Administracións Públicas (ou aqueloutras previsións normativas análogas/concordantes e/ou substitutivas), se poida requirir a posterior presentación de documentación/información orixinal e o cotexo.6.5. O cumprimento dos requisitos de participación sinalados nos apartados a) e b) da base quinta, referidos aos servizos prestados no propio Concello de Outes, serán acreditados de oficio por parte da Administración convocante, mediante a correspondente certificación expedida pola Secretaría do Concello, ou órgano e/ou funcionario/a municipais competentes ao efecto, que será achegada ao expediente de cada unha das persoas que teñan solicitado participar no proceso.6.6. O prazo de presentación das instancias/solicitudes de participación será de vinte días naturais contados dende o seguinte ao da publicación do anuncio da convocatoria no Boletín Oficial do Estado. A non presentación en tempo e forma suporá a inadmisión da persoa aspirante no proceso selectivo. SéTIMA.- admisiÓN de aspirantes. data e lugar de inicio do proceso selectivo Rematado o prazo de presentación de instancias, a Alcaldía ditará resolución pola que se declarará aprobada a listaxe provisional de persoas admitidas e excluídas, con indicación do motivo de exclusión, e sinalarase un prazo de dez días hábiles para emendas, de acordo co artigo 68 da lei 39/2015, do 1 de outubro, do procedemento administrativo común das administracións públicas. Posteriormente, e unha vez consideradas e admitidas/rexeitadas as emendas, segundo proceda, a Alcaldía aprobará a listaxe definitiva de admitidos e excluídos, así como a composición nominal do Tribunal, lugar, data e hora na que se citará ao mesmo para a súa primeira sesión, así como para o inicio do proceso selectivo. A data, hora e lugar de celebración dos exercicios da fase de oposición poderán publicarse conxunta ou separadamente coa lista definitiva de persoas admitidas e excluídas. As anteditas resolucións serán obxecto de publicación no BOP da Coruña, e no taboleiro de anuncios físico e electrónico do Concello, así como na súa páxina web. OITAVA.- Tribunal cualificador 8.1. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da lei do Estatuto Básico do Empregado Público e 59 da Lei de Emprego Público de Galicia), será nomeado por resolución de Alcaldía, que se publicará no BOP da Coruña (xunto coa aprobación de persoas aspirantes admitidas e excluídas) e estará conformado polos seguintes integrantes: - Presidenta/e (titular e suplente): Unha/un funcionario de carreira pertencente a un corpo ou escala para ingreso no cal se requira titulación igual ou superior á de agora esixida. - Vogais (titulares e suplentes): Tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. Para cada un dos membros do tribunal será designado unha persoa suplente. Este actuará nos supostos de que a persoa titular non poida asistir á correspondente sesión do órgano de selección.8.2. En todo o non previsto nas presentes bases, así como na normativa indicada na base terceira, no referido ao réxime xurídico e de actuación dos Tribunais estarase ao disposto ao efecto, e con carácter xeral e supletorio, pola Lei 40/2015 e/ou restante normativa aplicable aos órganos colexiados do Sector Público.8.3.- Os membros do tribunal terán dereito ás indemnizacións correspondentes, consonte coa normativa de aplicación. NOVENA.- Desenvolvemento do proceso selectivo.9.1. O sistema selectivo empregado será o concurso-oposición, no que a fase de concurso se realizará con carácter previo á fase de oposición e non terá carácter eliminatorio, e que se desenvolverá coa arranxo ao especificamente sinalado a continuación.9.2. A FASE DE CONCURSO, na que se poderá acadar un máximo total de 24 puntos. Consistirá na valoración dos méritos indicados a continuación, xunto co sistema de baremación aplicable ao efecto; e tendo en conta, en todo caso, que os ditos méritos se valorarán con referencia á data de inicio do prazo de presentación de instancias/solicitudes de participación no proceso selectivo. Non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazos sinalados nas presentes bases. Así, aqueles que se acheguen ou acrediten fóra de prazo sinalado, serán considerados como méritos e documentación achegada fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo. A puntuación obtida nesta fase de concurso sumarase á obtida na fase de oposición, sempre que que as persoas aspirantes a tivesen superado (por ter superado todos os exercicios que lle resulten obrigatorios), determinándose, así, a puntuación final. Os méritos a valorar na fase de concurso, así como o sistema e criterios de baremación/puntuación aplicables ao respecto, serán os indicados a continuación: a) Experiencia profesional, ata un máximo total de 12 puntos. a.1) Polos servizos prestados no Concello de Outes ou en calquera outra administración local ou entidade pública dependente da mesma, xa sexa como persoal laboral ou funcionario e/ou con carácter temporal ou fixo, en praza/posto/condición de educador/a familiar do subgrupo C1, ou equivalentes/asimilables; a razón de 0,10 puntos por cada mes completo de servizos prestados, ata un máximo de 12 puntos a.2.) Polos servizos prestados en calquera outra administración pública ou entidade do sector público distinta das indicadas no parágrafo anterior, xa sexa como persoal laboral ou funcionario e/ou con carácter temporal ou fixo, en praza/posto/condiciónde educador/a familiar do subgrupo C1, ou equivalentes/asimilables; a razón de 0,025 puntos por cada mes completo de servizos prestados, e ata un máximo total 3 puntos a.3.) Polos servizos prestados no Concello de Outes ou en calquera outra administración local ou entidade pública dependente da mesma, xa sexa como persoal laboral ou funcionario e/ou con carácter temporal ou fixo, enpraza/posto/condición de educador/a familiar do subgrupo A2, ou equivalentes/asimilables; a razón de 0,10 puntos por casa mes completo de servizos prestados, ata un máximo de 12 puntos a.4.) Polos servizos prestados en calquera outra administración pública ou entidade do sector público distinta das indicadas no parágrafo anterior, xa sexa como persoal laboral ou funcionario e/ou con carácter temporal ou fixo, en praza/posto/condición detécnico/a de educador/a familiar do subgrupo A2, ou equivalentes/asimilables; a razón de 0,025 puntos por cada mes completo de servizos prestados, ata un máximo de 3 puntos Aos efectos do antedito, o mes equivalerá a 30 días, e non serán obxecto de valoración fraccións de tempo inferiores. A acreditación dos servizos prestados anteditos que teñan sido alegados polas persoas aspirantes, e cuxa valoración se pretenda, realizarase consonte ao sinalado a continuación: - Nos supostos de servizos prestados na Administración convocante (Concello de Outes) estes serán comprobados de oficio por esta, segundo os datos que figuren nos respectivos expedientes persoais, sen que resulte necesario a achega de documentación acreditativa dos mesmos (agás supostos excepcionais en que así se requira e comunique formalmente, previo acordo do Tribunal do proceso selectivo correspondente) - Nos restantes supostos, os servizos prestados alegados deberanse acreditar mediante a achega de certificación emitida/expedida ao respecto polo funcionario ou órgano competente da entidade correspondente Non se computarán os servizos que se prestaran simultaneamente con outros igualmente alegados; e non se reducirán proporcionalmente os prestados a tempo parcial. Non se terán en conta outras formas de acreditación dos servizos prestados diferentes das previstas nestas bases b) Formación, ata un máximo de 12 puntos b.1) Formación xeral, ata un máximo de 11 puntos Valorarase a formación específica directamente relacionada coas funcións e/ou competencias profesionais inherentes á vacante convocada. Aos anteditos efectos, considerarase formación específica susceptible de valoración os cursos/accións de formación específica, perfeccionamento, especialización ou análogos, cunha duración mínima de 10 horas lectivas, que teñan sido impartidos, recoñecidos e/ou homologados por Administracións Públicas ou entidades ou organismos dependentes destas, incluíndo as Universidades, e que versen sobre: - Materias coincidentes ou relacionadas coas comprendidas no temario fixado para a fase de oposición e que figura como anexo II; ata un máximo total de 8,80 puntos - Sobre materias non comprendidas no apartado anterior e relacionadas cos seguintes ámbitos; ata un máximo total de 2,20 puntos · Prevención de riscos laborais/seguridade e saúde laboral · Ofimática · Responsabilidade Social nas AAPP. Xestión pública responsable e sostible. · Procedemento administrativo · Réxime Local · Réxime xurídico do Sector Público · Contratación Pública A valoración da dita formación realizarase conforme aos criterios de puntuación sinalados a continuación, e ata o máximo total de 11 puntos: − Por hora/crédito de formación: 0,05 puntos. b.2.) Formación en lingua galega, ata un máximo de 1 punto Serán obxecto de valoracións os cursos de coñecemento da lingua galega sinalados a continuación, que serán valorados con arranxo ao baremo indicado: - Linguaxe administrativa; nivel medio de linguaxe administrativa local galega ou linguaxe xurídica galega, ou ciclo elemental dos estudos de galego das escola oficial de idiomas: 0,50 puntos. - Linguaxe administrativa superior; nivel superior de linguaxe administrativa local galega, linguaxe xurídica galega superior, ou ciclo superior dos estudos de galego da escola oficial de idiomas: 1 punto. Só se valorará o de maior nivel, e os homologadas polo órgano competente en materia de política lingüística. Para a acreditación da formación sinalada nos apartados b.1 e b.2anteriores deberase achegar o título correspondente ou certificación equivalente e acreditativa de ter superado o curso ou acción formativa alegada, expedidos pola entidade/organismo organizador ou responsable da actividade formativa. Nos documentos acreditativos da realización dos cursos/accións formativas valorados no apartado b.1 deberá constar, en todo caso, a data da súa realización, a súa duración (en horas e/ou créditos), así como o seu obxecto e/ou materias impartidas; de non figurar/acreditarse ditos extremos, non serán obxecto de valoración. No caso de que a duración só se estableza por créditos e non por horas, cada crédito equivalerá a 10 horas. Valoraranse por unha soa vez os diferentes cursos/accións cun mesmo obxecto ou referidos a unha mesma materia (agás que quede claramente constatado que o contido tivera sido diferente, ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. Non se terán en conta outras formas de acreditación da formación específica diferentes das previstas nestas bases. O resultado da fase de concurso farase público mediante anuncio no taboleiro de anuncios e na páxina web municipal, antes de iniciarse a fase de oposición. Igualmente, no dito anuncio tamén se indicará a data, hora e lugar de celebración do primeiro exercicio da fase de oposición ou, no seu defecto, indicaranse os medios polos que será anunciada a dita celebración. Os aspirantes disporán dun prazo de cinco (5) días hábiles, contados a partir do día seguinte ao da publicación das puntuacións obtidas na fase de concurso, para formular alegacións/reclamacións. Á vista das reclamacións que se presenten, e no caso de ser estimadas polo Tribunal, realizaranse as oportunas correccións nas puntuacións, publicándose de novo a valoración definitiva no taboleiro de anuncios e páxina web do Concello.9.3. Proba específica de coñecemento de lingua galega Esta proba realizarase unha vez finalizada a fase de concurso, e antes do comezo dosexercicios fase de oposición Unicamente obrigatoria para as persoas aspirantes que non teñan acreditado estar en posesión, ou en condicións de obtelo antes do remate do prazo de presentación de instancias, do nivel de coñecemento de galego requirido na base terceira (CELGA 4, ou equivalente). Consistirá en traducir do castelán ao galego, nun tempo máximo de 30 minutos e sen axuda de dicionario, un texto facilitado polo Tribunal inmediatamente antes de celebrarse a proba; que resultará acorde ás características funcionais da vacante convocada, e na que se deberá demostrar unha competencia similar á esixida para obter o certificado de lingua galega requirido na convocatoria (CELGA 4). Correspondéndolle ao tribunal determinar o nivel de coñecementos esixido para acadar o resultado de “apto/a”; quedando eliminados do proceso selectivo aqueles/as aspirantes que non acaden a dita cualificación. Esta proba cualificará ás persoas aspirantes como apta ou non apta. As persoas que non obteñan a cualificación de aptas nesta proba específica ou que, alternativamente, non teñan acreditado posuír o CELGA 4 (ou equivalente), quedarán eliminadas do proceso selectivo.9.4. A FASE DE OPOSICIÓN constará de un (1) único exercicio de carácter obrigatorio e eliminatorio para todas as persoas aspirantes, polo que se poderá acadar unha puntuación máxima de 20 puntos Para poder superar o proceso selectivo e resultar seleccionadas para a cobertura das vacantes convocadas, as persoas aspirantes deberán ter aprobado a fase de oposición, ao ter acadado a puntuación mínima requirida a tal efecto para o exercicio de oposición, de non ser así, quedarán eliminados do proceso; e de non existir ningún aspirante que teña superado a fase de oposición, a ditas vacantes poderanse declarar desertas. En todo caso, non se poderán declarar como seleccionados un número de aspirantes superior ao de prazas convocadas. O Tribunal disporá dos medios que considere oportunos para garantir o anonimato dos aspirantes na realización dos exercicios. Este exercicio único, de carácter obrigatorio e eliminatorio para todas as persoas aspirantes, consistirá na resolución por escrito, nun tempo máximo de dúas (2) horas (120 minutos), dun cuestionario tipo test de 40 preguntas (e 4 de reserva), con 3 respostas alternativas posibles, e que gardarán relación coas materias comprendidas no temario que figura no Anexo Ii. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O cuestionario será concretado polo Tribunal inmediatamente antes da realización do mesmo. A proba cualificarase de cero (0) a vinte (20) puntos, debéndose obter unha puntuación mínima de dez (10) puntos para superalo, correspondendo ao tribunal determinar o número mínimo de preguntas acertadas necesario para alcanzar a dita puntuación, que non terá por que corresponderse necesariamente co 50% das preguntas acertadas, e para o que se terá en conta que as respostas incorrectas non descontarán puntuación As puntuacións/cualificacións resultantes da corrección dos diferentes exercicios da fase de oposición faranse públicas no taboleiro de anuncios do Concello e na páxina web municipal. Os/as aspirantes disporán dun prazo de cinco (5) días hábiles para formular reclamacións/alegacións ao respecto dos resultados e cualificacións obtidos, contados a partir do día seguinte á súa publicación no taboleiro de anuncios e páxina web municipais. Á vista das reclamacións que se presenten, e no caso de ser estimadas, realizaranse as oportunas correccións nas puntuacións, publicándose a puntuación definitiva no taboleiro de anuncios e páxina web municipais.4. A puntuación final do proceso selectivo obterase sumando as puntuacións acadadas na fase de oposición na de concurso; suma final que só procederá nos casos dos/as aspirantes que teñan superado o exercicio da fase de oposición e, nos casos en que resulte procedente e obrigatoria, a proba específica de lingua galega Nos supostos de empates entre as puntuacións totais finais de dous ou máis aspirantes, este resolverase tendo en conta, en primeiro lugar, a maior puntuación obtida na fase de oposición. E de persistir os empates, estes resolveranse acudindo á puntuación total da fase de concurso e, de non terse resolto así, terase en conta a puntuación acadada polo mérito “experiencia profesional”. E, en último termo, os empates desfaríanse mediante sorteo realizado ante o Tribunal e coa presenza de todas as persoas aspirantes que así o desexen. DÉCIMA.-finalización do proceso selectivo. nomeamento e toma de posesión.10.1. Para superar o proceso selectivo, e resultar finalmente seleccionadas para a cobertura da prazas convocadas, as persoas aspirantes deberán ter aprobado a fase de oposición (por ter acadado a puntuación mínima requirida no exercicio único da mesma) e ter tamén superado (coa cualificación de apto/a) a proba específica de lingua galega nos supostos en que esta lles resulte obrigatoria (en caso de non posuír o CELGA requirido ou a acreditación do coñecemento de lingua galega equivalente) 10.2. Unha vez finalizado o concurso-oposición mesmo, o Tribunal fará pública, no taboleiro de anuncios (físico e electrónico) do Concello e na páxina web municipal, a relación de persoas aspirantes que tiveran aprobado a fase de oposición (por ter acadado a puntuación mínima requirida no exercicio da mesma), con indicación da puntuación acadada na mesma e na fase de concurso, así como da puntuación total obtida no concurso-oposición, que determinará a súa posición ordinal na dita relación (configurada de maior a menor puntuación e aplicando, no ser preciso, os criterios de desempate aquí fixados). E entre estas persoas aspirantes que teñan aprobado a fase de oposición, os Tribunais procederán a declarar, en igual número ás vacantes convocadas, e segundo a orde de prelación resultante da puntuación total acadada no concurso-oposición (de maior a menor puntuación e aplicando, de ser preciso, os criterios de desempate aquí fixados), as que teñan superado o proceso selectivo, e que serán propostas, á Alcaldía, para que sexan seleccionadas para a cobertura en propiedade das prazas convocadas A antedita proposta dos Tribunais terá carácter vinculante para a Alcaldía. O Tribunal poderán declara deserta a prazano suposto non ter superado o proceso selectivo o número de aspirantes mínimo e necesario para a súa cobertura Igualmente, os Tribunal non poderá declarar que teñen superado o proceso selectivo nin propoñer a selección dun número de aspirantes superior ao de prazas convocadas Non obstante o anterior, sempre que o Tribunal teña proposto a selección de igual número de aspirantes que de prazas convocadas, na súa proposta de selección tamén figurará unha relación/listaxe complementaria integrada por aqueles aspirantesnon comprendidos entre os inicialmente propostos para a súa selección e que os sigan por orde descendente da puntuación final acadada no proceso selectivo (de maior a menor puntuación e aplicando, de ser preciso, os criterios de desempate aquí fixados); tendo en conta, en todo caso, que só poderán integrar esta listaxe complementaria as persoas aspirantes que teñan aprobado a fase de oposición e teñan tamén superado (coa cualificación de apto/a) a proba específica de lingua galega que lles resulte no seu caso obrigatoria (por non posuír o CELGA ou acreditación do coñecemento de lingua galega equivalente). A esta relación/listaxe acudirase, segundo a orde/prelación resultante da puntuación acadada no proceso selectivo, para os supostos de imposibilidade do nomeamento e/ou toma de posesión/incorporación dos/as aspirantes inicialmente seleccionados e propostos para a cobertura da vacante convocada (xa sexa por renuncia ou ben polo incumprimento dos prazos, requisitos e/ou requirimentos documentais previstos ao efecto). 10.3. Cumpridos os trámites anteditos, a Alcaldía resolverá a ocupación da prazas convocadapolo/a aspirante proposto/a polo Tribunal, nos termos anteditos, que será nomeado funcionario/a de carreiraocupante da mesma, con indicación, tamén, do destino/posto adxudicadoe no que formalizará e fará efectiva, aos efectos administrativos/retributivos e aqueloutros inherentes, a toma de posesión. Dita resolución será obxecto de publicación no BOP e DOG, así como no taboleiro de anuncios (físico e electrónico) e páxina web municipais, sen prexuízo da súa notificación individualizada ao/á interesado/a, e na mesma tamén se comunicará o prazo/data para a toma de posesión, que deberán producirse, en todo caso, no prazo máximo dun mes dende o día seguinte ao da publicación da resolución no BOP; de tal xeito que a súa eficacia estará condicionada/supeditada á posterior e efectiva toma de posesión/incorporación, no prazo e forma sinalados. De non cumprir co dito prazo de toma de posesión/incorporación, sen existir causa xustificada (casos de forza maior, debidamente motivados, que serán obxecto de apreciación e estimación discrecional e potestativa por parte da Alcaldía), entenderase que renuncian/desisten dos seus dereitos inherentes, deixando sen efectos a resolución de nomeamento previa. E a Alcaldía proporá e resolverá, con arranxo á orde de prelación resultante da puntuación acadada no proceso selectivo (de maior a menor puntuación e aplicando, de ser preciso, os criterios de desempate aquí fixados), o nomeamento dun/dunha integrante da relación complementaria de aspirantes referida na base 10.2 anterior. Décimo primeira.- Normas finais.11.1 As persoas aspirantes finalmente seleccionadas e nomeadas para a cobertura da vacante convocada quedarán suxeitas, dende o momento da súa toma de posesión, ao réxime legal de incompatibilidades do persoal ao servizo das administracións públicas vixente e aplicable en cada momento.11.2. Para todo o non previsto nestas presentes bases estarse ao marco normativo referido na base terceira; e o Tribunal estará facultado para resolver e/ou interpretar as dúbidas que se puideran presentar e tomar os acordos necesarios para a boa orde e adecuado desenvolvemento dos procesos selectivos, con pleno sometemento e adecuación ás previsións normativas aplicables, e con arranxo ao sentido e contido das propias bases 11.3. Todas as referencias á Alcaldía contidas nas presentes bases entenderanse realizadas ao órgano municipal que, en cada momento, e por previsión normativa ou delegación desta, asuma idénticas competencias.11.4. De acordo co disposto no artigo 5 da Lei Orgánica 3/2018, do 5 de decembro, de Protección de Datos de Carácter Persoal e Garantía de Dereitos Dixitais, os datos persoais facilitados incorporaranse e manteranse nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgánica 3/2018, do 5 de decembro, de protección de datos de carácter persoal e garantías de dereito dixitais. Para exercer os dereitos de acceso, rectificación, cancelación e oposición, na medida en que a lei o permita, dos datos persoais, a persoa interesada deberá comunicalo por escrito ao Concello, achegando copia do documento que acredite a súa identidade.11.5. As diferentes acreditacións/xustificacións documentais requiridas ao longo do desenvolvemento dos procesos selectivos poderanse realizar mediante a achega de copias simples, sen necesidade de cotexo das mesmas; sen prexuízo de que, ao abeiro do disposto no artigo 28 da Lei 39/2015, de 1 de outubro, do Procedemento Administrativo Común das Administracións Públicas (ou aqueloutras previsións normativas análogas/concordantes e/ou substitutivas), se puidera requirir a posterior presentación de documentación/información orixinal e o seu cotexo. Décimo segunda.- Réxime de recursos A resolución aprobatoria desta convocatoria e bases reguladoras, e cantos actos administrativos se deriven delas, así como das actuacións do tribunal, poderán ser impugnados, polos interesados, tanto en vía administrativa como contenciosa, na forma e prazos establecidos pola Lei do procedemento administrativo común das administracións públicas, a Lei reguladora da xurisdición contencioso-administrativa ou aqueloutra normativa concordante e/ou vixente ao respecto. ANEXO I.- MODELO DE SOLICITUDE DE PARTICIPACIÓN “Sr. Alcalde Concello de Outes D./D.ª __________________________________________________________, de _____ anos, con DNI _________________ e domicilio en _________________________________________________________________________, n.º ____, piso ____ C. P. ___________, da localidade ___________________________________________________________________________, con teléfono __________________, e correo electrónico _______________________________________________________ EXPOÑO: I. Que desexo participar na CONVOCATORIA E PROCESO SELECTIVO PARA A COBERTURA, EN QUENDA DE PROMOCIÓN INTERNA E MEDIANTE PERSOAL FUNCIONARIO DE CARREIRA, DUNHA (1) VACANTE DE EDUCADOR/A FAMILIAR INCLUÍDA NA OFERTA DE EMPREGO PÚBLICO DO CONCELLO DE OUTES DO ANO 2019 II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido, e nos termos do disposto nas propias bases reguladoras. Polo exposto, SOLICITO: Ser admitido/a no dito proceso selectivo; achegando, para estes efectos, e con arranxo ao disposto na base sexta das bases específicas reguladoras do mesmo, a seguinte documentación:  Copia do DNI, pasaporte ou documento de identificación equivalente e acreditativo da miña identidade e nacionalidade  Copia de documento acreditativo de estar en posesión, ou en condicións de obtelo antes do remate do prazo de presentación de solicitudes, do título requirido para participar nesta convocatoria e proceso selectivo, segundo o disposto ao efecto nas bases reguladoras, e concretamentedo indicado a continuación: Título:.  Copia de documento acreditativo de estar en posesión, ou en condicións de obtelo antes do remate do prazo de presentación de solicitudes, do CELGA 4 (ou equivalentes), segundo o disposto, ao efecto, nas bases reguladoras do proceso selectivo,  Si ____  Non ____  Como aspirante coa condición legal de persoa con discapacidade achego certificación/documentación acreditativa de dita condición, e da súa compatibilidade coa funcións e tarefas propias da vacante convocada, nos termos do previsto, ao efecto, nas bases reguladoras do proceso selectivo:  Si ____  Non ____ E solicito adaptación/axustes para o desenvolvemento do proceso selectivo  Si ____ (achego xunto con esta instancia necesidades específicas de adaptación/axustes solicitadas)  Non ____  Relación dos méritos alegados para a súa valoración na fase de concurso, segundo a orde e forma fixadas aos respecto nas bases reguladoras do proceso selectivo, xunto coa documentación acreditativa/xustificativa dos mesmos; e, a tal efecto:  No referido aos servizos prestados no propio Concello, solicito e autorizo que, segundo o previsto nas bases reguladoras do proceso, sexan comprobados de oficio Outes, a. de. de 2022” Anexo II TEMARIO 1.- Lei Orgánica 3/2018, de 5 de decembro, de Protección de Datos Persoais e garantía dos dereitos dixitais: Titulo II. Principios de protección de datos. Capitulo I Transparencia e información. Título X. Garantía dos dereitos dixitais.2.- A lei 19/2013, de 9 de decembro, de transparencia, de acceso á información pública e bo goberno. Obxecto, ámbito de aplicación e principios xerais.3.- Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Título preliminar, Título I: capítulos I e II.4.- Lei 11/2007 de 22 de xuño de acceso electrónico dos cidadáns aos Servizos Públicos. Capítulo III: Rexistros, comunicacións e notificacións electrónicas.5.- Lei 45/2015 de 14 outubro, de voluntariado. Título I: Do voluntariado.6.- Real decreto lexislativo 1/2013, de 29 de novembro, polo que se aproba o texto refundido da Lei Xeral de Dereitos das Persoas con discapacidade e a súa inclusión social: título preliminar, capítulo V, sección 1ª, e capítulo VIII do Título I e Título II.7.- Lei 13/2008, de 3 de decembro, de Servizos Sociais de Galicia. O sistema galego de servizos sociais. Obxecto, principios xerais. Competencias das Administracións Públicas en materia de servizos sociais.8.- A estrutura dos servizos sociais. Funcións dos distintos niveis de servizos sociais. Catálogo de recursos sociais. A colaboración entre administracións.9.- O principio de universalidade. Dereitos e deberes das persoas en relación aos servizos sociais.10.- Os servizos sociais comunitarios básicos e específicos. Funcións. A coordinación interdepartamental entre os servizos sociais comunitarios básicos e os específicos 11.- O papel do/a educador/a familiar como profesional integrante no equipo de servizos sociais. O traballo en rede. A interdisciplinaridade.12.- O servizo de educación e apoio familiar. Natureza e obxectivos. Persoas destinatarias. Principios da intervención socioeducativa.13.- A lei 3/2011, de 30 de xuño, de apoio á familia e á convivencia de Galicia. Principios reitores. Competencias dos entes públicos. Dereitos e deberes dos menores.14.- Menores en situación de risco. Definición. Actuacións, recursos e programas. Competencias dos Concellos.15.- Menores en situación de desamparo. Definición. Actuacións, recursos e programas. Competencias dos Concellos.16.- O maltrato infantil. Definición e tipoloxías. Indicadores. O papel dos/as profesionais na detección e notificación.17.- Rede de programas, servizos e axudas de atención a menores. Medidas preventivas e de protección: tutela, garda, acollemento e adopción.18.- Intervención socioeducativa con menores e familias en situación de risco social. O apoio familiar e a mediación.19.- Lei 11/2007, do 27 de xullo, galega para a prevención e o tratamento integral da violencia de xénero. Principios reitores. Formas de violencia de xénero. Medidas de sensibilización, prevención e detección.20.- Lei orgánica 8/2006 pola que se modifica a lei orgánica 5/2000, de 12 de xaneiro, reguladora da responsabilidade penal dos menores. Contra as presentes bases, pódese interpor alternativamente recurso de reposición potestativo ante este órgano, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo desta Provincia, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Si optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. Outes, a vinte de decembro de 2022. O alcalde D. Manuel González López